R O M Â N I A



**MINISTERUL AFACERILOR INTERNE**

**INSTITUŢIA PREFECTULUI -JUDEŢUL BUZĂU**

ORDIN

privind constituirea a 6 comisii de constatare și evaluare a pagubelor la culturile agricole afectate de secetă pedologică la nivelul județului Buzău

Având în vedere:

 - prevederile Ordinului comun al ministrului mediului şi pădurilor şi al ministrului afacerilor interne nr. 459/78/2019 pentru aprobarea Regulamentului privind gestionarea situaţiilor de urgenţă generate de fenomene hidrometeorologice periculoase având ca efect producerea de inundaţii, secetă hidrologică, precum şi incidente/accidente la construcţii hidrotehnice, poluări accidentale pe cursurile de apă şi poluări marine în zona costieră;

 - prevederile art. 18 din Ordinul comun nr. 97/63/2020 al ministrului agriculturii și dezvoltării rurale și al ministrului afacerilor interne pentru aprobarea Regulamentului privind gestionarea situațiilor de urgență generate de fenomene meteorologice periculoase având ca efect producerea secetei pedologice periculoase;

 - prevederile art. 252 alin. (1) lit. b și ale art. 626 din O.U.G. nr. 57/2019 privind Codul administrativ, cu modificările şi completările ulterioare;

 - adresa nr. 3839/27.04.2020 a Direcției pentru Agricultură Județeană Buzău prin care se propune constituirea comisiilor de constatare și evaluare a pagubelor;

 - adresa nr. 4114/29.04.2020 a Direcției pentru Agricultură Județeană Buzău;

- referatul nr. 5430/29.02.2020 întocmit în cadrul Serviciului Afaceri Europene, Relaţii Internaţionale, Dezvoltare Economică, Strategii Guvernamentale, Servicii Deconcentrate, Situaţii de Urgenţă prin care se propune constituirea a 6 comisii de constatare și evaluare a pagubelor la culturile agricole afectate de secetă pedologică la nivelul județului Buzău.

 În temeiul art. 275 alin. (1) din O.U.G. nr. 57/2019 privind Codul administrativ, cu modificările şi completările ulterioare,

 Prefectul Județului Buzãu emite următorul,

**ORDIN:**

**Art. 1.** **(1)** Se constituie 6 comisii de constatare și evaluare a pagubelor la culturile agricole afectate de secetă pedologică la nivelul județului Buzău, în următoarea componenţă:

 - reprezentanți ai autorităţii administraţiei publice locale, desemnați prin dispoziție a primarului

 - 1 reprezentant al APIA – Centrul Județean Buzău;

 - 1 reprezentant al Direcţiei pentru Agricultură Judeţeană Buzău.

 **(2).** Reprezentații instituțiilor responsabile sunt:

1. Agenția de Plăți și Intervenție pentru Agricultură – Centrul Județean Buzău:

- Popină Ștefan

- Giurgia Constantin

- Grigoraș Marian

- Ioniță Gabriel Mircea

- Ungureanu Ștefăniță Constantin

- Cumpănașu Gabriel

1. Direcţia pentru Agricultură Judeţeană Buzău:

- Toader Valeriu

- Dinu Mioara

- Socol Dumitru

- Enescu Daniil Traian

- Dumitru Octavian

- Tatu Ciprian Vlăduț

 **Art. 2.** Secretariatul comisiilor este asigurat de către o persoană din cadrul Direcţiei pentru Agricultură Judeţeană Buzău, desemnată prin decizie a directorului executiv.

 **Art. 3.** Graficul de deplasare a comisiilor în teren va fi întocmit de către directorul executiv al Direcției pentru Agricultură Județeană Buzău, în calitate de conducător al Grupului de suport tehnic pentru gestionarea situaţiilor de urgenţă generate de fenomene meteorologice periculoase având ca efect producerea secetei pedologice din judeţ, constituit potrivit Ordinului Prefectului nr. 275/22.04.2020, în baza rapoartelor operative transmise de către comitetele locale pentru situații de urgență.

 **Art. 4.** Comisiile astfel constituite vor întocmi procese verbale de constatare și evaluare a pagubelor produse la culturile agricole, conform modelului prevăzut în Anexa nr. 3 din Regulament.

 **Art. 5.** Serviciul afaceri europene, relaţii internaţionale, dezvoltare economică, strategii guvernamentale, servicii publice deconcentrate, situaţii de urgenţă va duce la îndeplinire prezentul ordin, prin înregistrare şi comunicare.

P R E F E C T

Leonard Dimian

 SUBPREFECT

 Alecu Vasile

Vizat

 Control de legalitate,

 Şef serviciu Vasile Militaru

Buzău 29.04.2020

Nr. 287

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Serviciul Afaceri Europene, Relații Internaționale, Dezvoltare Economică, Strategii Guvernamentale, Servicii Publice Deconcentrate, Situaţii de Urgenţă

B-dul Nicolae Bălcescu, nr. 48, Buzău, C.P. 120246

Tel. 0238.710.609 ● Fax 0238.721.694

 Web [www.prefecturabuzau.ro](http://www.prefecturabuzau.ro) ● E-mail prefect@prefecturabuzau.ro